– Фестываль пройдзе на полацкай зямлі ўжо 22-гі раз, прыедуць як славутыя і вядомыя музыканты, так і таленавітыя маладыя выканаўцы. У Сафійскім саборы прагучыць музыка эпохі барока, французскага і нямецкага рамантызму, а таксама сучасных кампазітараў. Адкрые грандыёзны музычны форум кантата “Stabat Mater” італьянскага кампазітара Джавані Пергалезі. Упершыню да нас прыедзе Мікалай Гершык з Фрыдрыхсхафена, горада-пабраціма Полацка. Чакаем арганістаў з Расіі, Абхазіі, Беларусі.